COM7 มอบเงินบริจาคให้ “โครงการยิ้มสดใสจากใจคอมเซเว่น ปีทึ่7”
COM7 มอบเงินบริจาคให้ “โครงการยิ้มสดใสจากใจคอมเซเว่น ปีทึ่7” ณ มูลนิธิตะวันฉาย จ.ขอนแก่น
31 ม.ค. 2562

 คุณณัฐนันท์ กีรติกรยศนันท์ (แถวยืน ที่ 5 จากซ้าย) ประธานเจ้าหน้าที่บริหารสายงานบริหารผลิตภัณฑ์และการตลาด ของบริษัท คอมเซเว่น จำกัด (มหาชน) หรือ COM7 พร้อมผู้บริหารและพนักงาน นำสิ่งของและเงินบริจาครวมมูลค่ากว่า 1,294,000 บาท มอบให้แก่มูลนิธิตะวันฉาย จ. ขอนแก่น
โดยโครงการนี้ ทางบริษัทได้สนับสนุนให้พนักงานในองค์กรมีส่วนร่วมในการช่วยเหลือกิจกรรม เช่น การจัดกิจกรรม Payday โดยพนักงานสามารถนำสิ่งของมาขายหรือประมูลเพื่อนำรายได้ โดยไม่หักค่าใช้จ่ายมาบริจาคให้แก่โครงการ หรือการตั้งกล่องรับบริจาคที่หน้าร้านบานาน่าทุกสาขา เพื่อเป็นทุนสนับสนุนในการรักษาผู้ป่วยปากแหว่งเพดานโหว่
สำหรับโครงการดังกล่าว ทางบริษัทฯ ได้ดำเนินการมาอย่างต่อเนื่องเป็นปีที่ 7 และสามารถช่วยเหลือผู้ป่วยเด็กแล้ว เป็นจำนวนทั้งสิ้น 25 คน โดยในการรักษาผู้ป่วยตั้งแต่แรกเริ่มจนหายดี พร้อมทั้งฟื้นฟูสภาวะร่างกายและจิตใจให้กลับมาเป็นสมบูรณ์นั้น จะมีค่าใช้จ่ายเฉลี่ยคนละ 200,000 บาท